# Ergonómiai útmutatások

Az általános ergonómiai útmutatások elolvasása során vizsgálja meg a saját munkaállomását és határozza meg a testtartással, az elemek elhelyezésével vagy a munkakörnyezettel kapcsolatos fejlesztendő körülményeket.

- Tartson gyakran szünetet, és gyakran változtassa meg a munkavégzési helyzetét.

- Igényeihez és a konkrét feladathoz igazítsa a munkahely területét.

  - A statikus túlterhelés elkerülése érdekében megfelelő távolságra helyezze az egyes szerszámokat, hogy azok minden esetben könnyen elérhetők legyenek.

  - A feladatnak megfelelően használja az olyan munkahelyi eszközöket, mint asztal és székek.

- Kerülje a váll feletti munkavégzési helyzeteket vagy a folyamatos tartást a szerelési műveletek során.

  - Ha vállmagasságnál magasabb tartásban szükséges munkát végezni, akkor nyomatékkarok, tömlőcsévék vagy súlykiegyenlítők használatával csökkentse a szerszám súlyát, melyekkel a statikusan igénybe vett izmokat kevésbé terheli. A szerszám a felhasználó testéhez közeli tartásával is csökkenthető a statikusan igénybe vett izmok terhelése.

  - Rendszeresen iktasson be pihenőt.

  - Kerülje a kezek és a csuklók szélsőséges igénybevételével járó helyzeteket, különösen az erőkifejtést igénylő műveleteknél.

- Alakítson ki jól átlátható teret, mellyel a szem és a fej mozgatásait csak a legszükségesebb mértékűre csökkentheti.

- A feladatnak megfelelő világítást használjon.

- A feladatnak megfelelő szerszámot válasszon ki.

- Zajos környezetben használjon fülvédőt.

- A túlzott rezgésnek való kitettség elkerülése érdekében csak kiváló minőségű kiegészítőket és kopó alkatrészeket használjon.

- Minimalizálja az ellenerőnek való kitettséget.

  - Vágáskor:

    A vágókorong beszorulhat, ha a korong elhajlott vagy a rögzítése nem megfelelő. A vágókoronghoz mindig a megfelelő füleket használja a korong munkavégzés közben történő elhajlásának elkerülése érdekében.

  - Fúráskor:

    A fúró megakadhat amikor a fúrófej beszakítja a felületet. Magas nyomaték esetén használjon segédmarkolatokat. Az ISO11148 biztonsági szabvány 3. része a 10 Nm nyomatéknál nagyobb értéken működő pisztolymarkolatú szerszámok, valamint a 4 Nm nyomatéknál magasabb értéken működő egyenes eszközök használata esetén ellenerőt csökkentő segédeszköz használatát ajánlja.

  - Közvetlen meghajtású fúrók vagy csavarbehajtók:

    A visszaható erők mértéke a szerszámgép beállításától és a kötés tulajdonságaitól függ. A felhasználó által elviselhető visszaható erők mértékét a felhasználó fizikai ereje és testhelyzete határozza meg. Állítsa a nyomaték beállítást a szerszám működtetőjének erejéhez és pozíciójához és ha a nyomaték túl magas, használjon nyomatékkart vagy reakciós rudat.

- Poros környezetben használjon porelszívó berendezést, vagy viseljen szájmaszkot.